ddrg/super_eurlex huggingface dataset:
Artikkel IV-437

Varasemate lepingute kehtetuks tunnistamine

1. Käesoleva Euroopa põhiseaduse lepinguga tunnistatakse kehtetuks Euroopa Ühenduse asutamisleping, Euroopa Liidu leping ning protokollis sätestatud tingimustel õigusaktid ja lepingud, millega on vastavalt käesoleva artikli lõikele 2 täiendatud või muudetud Euroopa Ühenduse asutamislepingut ja Euroopa Liidu lepingut.

2. Ühinemislepingud

a) Taani Kuningriigi, Iirimaa ning Suurbritannia ja Põhja-Iiri Ühendkuningriigi,

b) Kreeka Vabariigi,

c) Hispaania Kuningriigi ja Portugali Vabariigi,

d) Austria Vabariigi, Soome Vabariigi ja Rootsi Kuningriigi,

e) Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi

ühinemise kohta Euroopa Liiduga tunnistatakse kehtetuks.

Sellele vaatamata

- jäävad kehtima lepingute sätted, millele on osutatud punktides a-d ja mis on sätestatud või millele on osutatud protokollis Taani Kuningriigi, Iirimaa ning Suurbritannia ja Põhja-Iiri Ühendkuningriigi, Kreeka Vabariigi, Hispaania Kuningriigi ja Portugali Vabariigi ning Austria Vabariigi, Soome Vabariigi ja Rootsi Kuningriigi ühinemislepingute ja -aktide kohta ja nende õiguslik toime säilib vastavalt sellele protokollile;

- jäävad kehtima lepingute sätted, millele on osutatud punktis e ja mis on sätestatud või millele on osutatud protokollis Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemislepingu ja -akti kohta ja nende õiguslik toime säilib vastavalt sellele protokollile.

--------------------------------------------------
Lõppakt - II.Deklaratsioonid - C.Erinevate praeguste liikmesriikide ühisdeklaratsioon - 6.Saksamaa Liitvabariigi ja Austria Vabariigi ühisdeklaratsioon töötajate vaba liikumise kohta: Bulgaaria ja Rumeenia



Euroopa Liidu Teataja L 157 , 21/06/2005 Lk 0392 - 0392



6. Saksamaa Liitvabariigi ja Austria Vabariigi ühisdeklaratsioon töötajate vaba liikumise kohta: Bulgaaria ja Rumeenia Nii ühinemisprotokolli kui ühinemisakti VI ja VII lisas töötajate vaba liikumist käsitlevate direktiivi 96/71/EÜ kohaste üleminekumeetmete punkti 13 sõnastust mõistavad Saksamaa Liitvabariik ja Austria Vabariik kokkuleppel komisjoniga nii, et väljend "teatavad piirkonnad" võib asjakohasel juhul tähendada ka kogu riigi territooriumi. --------------------------------------------------
Lõppakt - II.Deklaratsioonid - A.Praeguste liikmesriikide ühisdeklaratsioonid - 4.Ühisdeklaratsioon maaelu arengu kohta: Bulgaaria ja Rumeenia



Euroopa Liidu Teataja L 157 , 21/06/2005 Lk 0391 - 0391



4. Ühisdeklaratsioon maaelu arengu kohta: Bulgaaria ja Rumeenia Ühinemisprotokolli artikli 34 lõikes 2 ja ühinemisakti artikli 34 lõikes 2 osutatud EAGGFi tagatisrahastust Bulgaariale ja Rumeeniale kolmeaastasel ajavahemikul 2007—2009 eraldatavate maaelu arengu kulukohustuste assigneeringute kohta märgib liit, et eeldada võib järgmisi eraldusi: (miljonit eurot, 2004. aasta hindades) | | 2007 | 2008 | 2009 | 2007-2009 | Bulgaaria | 183 | 244 | 306 | 733 | Rumeenia | 577 | 770 | 961 | 2308 | Kokku | 760 | 1014 | 1267 | 3041 | Bulgaariale ja Rumeeniale pärast kolmeaastast ajavahemikku 2007—2009 eraldatavate maaelu arengu assigneeringute määramisel lähtutakse olemasolevate eeskirjade või vahepeal aset leidnud poliitikareformidest tulenevate eeskirjade kohaldamisest. --------------------------------------------------
Lõppakt - II.Deklaratsioonid - A.Praeguste liikmesriikide ühisdeklaratsioonid - 1.Ühisdeklaratsioon töötajate vaba liikumise kohta: Bulgaaria



Euroopa Liidu Teataja L 157 , 21/06/2005 Lk 0391 - 0391



1. Ühisdeklaratsioon töötajate vaba liikumise kohta: Bulgaaria Euroopa Liit rõhutab töötajate vaba liikumise korra suurt diferentseeritust ja paindlikkust. Liikmesriigid püüavad siseriikliku õiguse alusel parandada Bulgaaria kodanike juurdepääsu tööturule, et kiirendada acquis'ga kooskõlastamist. Selle tulemusena peaksid Bulgaaria kodanike töövõimalused Euroopa Liidus pärast Bulgaaria ühinemist oluliselt paranema. Veel kasutavad EL liikmesriigid kavandatud korda võimalikult hästi ära selleks, et töötajate vaba liikumise valdkonnas minna võimalikult kiiresti üle acquis' täielikule kohaldamisele. --------------------------------------------------
Lõppakt - II.Deklaratsioonid - B.Praeguste liikmesriikide ja komisjoni ühisdeklaratsioon - 5.Ühisdeklaratsioon Bulgaaria ja Rumeenia ühinemisettevalmistuste kohta



Euroopa Liidu Teataja L 157 , 21/06/2005 Lk 0392 - 0392



5. Ühisdeklaratsioon Bulgaaria ja Rumeenia ühinemisettevalmistuste kohta Euroopa Liit jätkab Bulgaaria ja Rumeenia ettevalmistuste ja edusammude, sealhulgas kõigis acquis' valdkondades võetud kohustuste tõhusa rakendamise tähelepanelikku jälgimist. Euroopa Liit meenutab 16. ja 17. detsembril 2004 toimunud Euroopa Ülemkogu eesistuja lõppjäreldusi, eriti punktides 8 ja 12 toodud järeldusi, milles rõhutatakse, et Rumeenia puhul pööratakse erilist tähelepanu ettevalmistustele justiits- ja siseküsimuste, konkurentsi ja keskkonna valdkondades ning et Bulgaaria puhul pööratakse erilist tähelepanu ettevalmistustele justiits- ja siseküsimuste valdkonnas. Komisjon jätkab Bulgaaria ja Rumeenia ühinemisettevalmistuste edusamme käsitlevate aastaaruannete ja vajaduse korral kaasnevate soovituste esitamist. Euroopa Liit tuletab meelde, et kaitseklauslitega kehtestatakse meetmed, mida olenevalt asjaoludest kasutatakse tõsiste probleemide lahendamiseks, mis võivad tekkida enne ühinemist või kolme aasta jooksul pärast ühinemist. --------------------------------------------------
Lõppakt - II.Deklaratsioonid - A.Praeguste liikmesriikide ühisdeklaratsioonid - 3.Ühisdeklaratsioon töötajate vaba liikumise kohta: Rumeenia



Euroopa Liidu Teataja L 157 , 21/06/2005 Lk 0391 - 0391



3. Ühisdeklaratsioon töötajate vaba liikumise kohta: Rumeenia Euroopa Liit rõhutab töötajate vaba liikumise korra suurt diferentseeritust ja paindlikkust. Liikmesriigid püüavad siseriikliku õiguse alusel parandada Rumeenia kodanike juurdepääsu tööturule, et kiirendada acquis'ga kooskõlastamist. Selle tulemusena peaksid Rumeenia kodanike töövõimalused Euroopa Liidus pärast Rumeenia ühinemist oluliselt paranema. Veel kasutavad EL liikmesriigid kavandatud korda võimalikult hästi ära selleks, et töötajate vaba liikumise valdkonnas minna võimalikult kiiresti üle acquis' täielikule kohaldamisele. --------------------------------------------------
Artikkel 10

1. EÜ asutamislepingu artikli 205 lõige 2 ja Euratomi asutamislepingu artikli 118 lõige 2 asendatakse järgmisega:

"2. Kui nõukogu otsuseks on nõutav kvalifitseeritud häälteenamus, arvestatakse tema liikmete hääli järgmiselt:

Belgia | 12 |

Bulgaaria | 10 |

Tšehhi Vabariik | 12 |

Taani | 7 |

Saksamaa | 29 |

Eesti | 4 |

Kreeka | 12 |

Hispaania | 27 |

Prantsusmaa | 29 |

Iirimaa | 7 |

Itaalia | 29 |

Küpros | 4 |

Läti | 4 |

Leedu | 7 |

Luksemburg | 4 |

Ungari | 12 |

Malta | 3 |

Madalmaad | 13 |

Austria | 10 |

Poola | 27 |

Portugal | 12 |

Rumeenia | 14 |

Sloveenia | 4 |

Slovakkia | 7 |

Soome | 7 |

Rootsi | 10 |

Ühendkuningriik | 29. |

Kui käesoleva lepingu alusel teeb nõukogu otsuse komisjoni ettepaneku põhjal, on selle vastuvõtmiseks nõutav vähemalt 255 poolthäält, mis on antud liikmete enamuse poolt.

Muudel juhtudel on nõukogu otsuste vastuvõtmiseks nõutav vähemalt 255 poolthäält, mis on antud vähemalt kahe kolmandiku liikmete poolt."

2. EL lepingu artikli 23 lõike 2 kolmas lõik asendatakse järgmisega:

"Nõukogu liikmete hääli arvestatakse vastavalt Euroopa Ühenduse asutamislepingu artikli 205 lõikele 2. Otsuste vastuvõtmiseks on nõutav vähemalt 255 poolthäält, mis on antud vähemalt kahe kolmandiku liikmete poolt. Kui nõukogu otsus tuleb vastu võtta kvalifitseeritud häälteenamusega, võib nõukogu liige taotleda, et tehtaks kindlaks, kas kvalifitseeritud häälteenamuse moodustavad liikmesriigid esindavad vähemalt 62 % kogu liidu rahvastikust. Kui selgub, et see tingimus ei ole täidetud, ei võeta kõnealust otsust vastu."

3. EL lepingu artikli 34 lõige 3 asendatakse järgmisega:

"3. Kui nõukogu peab tegema otsuse kvalifitseeritud häälteenamusega, arvestatakse tema liikmete hääli vastavalt Euroopa Ühenduse asutamislepingu artikli 205 lõikele 2 ja nõukogu aktide vastuvõtmiseks on nõutav vähemalt 255 poolthäält, mis on antud vähemalt kahe kolmandiku liikmete poolt. Kui nõukogu otsus tuleb vastu võtta kvalifitseeritud häälteenamusega, võib nõukogu liige taotleda, et tehtaks kindlaks, kas kvalifitseeritud häälteenamuse moodustavad liikmesriigid esindavad vähemalt 62 % kogu liidu rahvastikust. Kui selgub, et see tingimus ei ole täidetud, ei võeta kõnealust otsust vastu."

--------------------------------------------------
Artikkel 25

1. Alates ühinemiskuupäevast maksavad Bulgaaria ja Rumeenia järgmised summad, mis vastavad nende poolt sissemakstavale osale Euroopa Investeerimispanga põhikirja artiklis 4 määratletud märgitud kapitalis. [5]

Bulgaaria | EUR 14800000 |

Rumeenia | EUR 42300000. |

Need sissemaksed tehakse kaheksas võrdses osas, mille maksetähtpäevad on 31. mai 2007, 31. mai 2008, 31. mai 2009, 30. november 2009, 31. mai 2010, 30. november 2010, 31. mai 2011 ja 30. november 2011.

2. Bulgaaria ja Rumeenia teevad reservidesse ja reservidega samaväärsetesse eraldistesse ning reservide ja eraldiste jaoks ettenähtud summasse (tulenevalt panga bilanssi kantud ühinemisele eelneva kuu lõpu kasumiaruande saldost) sissemaksed kaheksas võrdses osas, mille maksetähtpäevad on näidatud lõikes 1 ning mis moodustavad reservidest ja eraldistest järgmised protsendimäärad: [5]

Bulgaaria | 0,181 % |

Rumeenia | 0,517 %. |

3. Lõigetes 1 ja 2 ettenähtud kapitali ja maksed maksavad Bulgaaria ja Rumeenia eurodes, välja arvatud juhul, kui juhatajate nõukogu on ühehäälselt teinud otsuse erandi kohta.

[5] Esitatud arvud on esialgsed ja põhinevad Eurostati avaldatud 2003. aasta andmetel.

--------------------------------------------------
Akt Bulgaaria Vabariigi ja Rumeenia ühinemistingimuste ja Euroopa Liidu aluslepingutesse tehtavate muudatuste kohta - VI lisa:Ühinemisakti artikli 23 osutatud nimekiri: üleminekumeetmed - Bulgaaria - 10.Keskkond - A.Õhu kvaliteet



Euroopa Liidu Teataja L 157 , 21/06/2005 Lk 0292 - 0293



A. ÕHU KVALITEET 1. 31994 L 0063: Euroopa Parlamendi ja nõukogu direktiiv 94/63/EÜ, 20. detsember 1994, bensiini säilitamisel ja selle terminalidest teenindusjaamadesse jaotamisel lenduvate orgaaniliste ühendite (LOÜ) heitkoguste kontrollimise kohta (EÜT L 365, 31.12.1994, lk 24), muudetud järgmise aktiga: - 32003 R 1882: Euroopa Parlamendi ja nõukogu määrus (EÜ) nr 1882/2003, 29.9.2003 (ELT L 284, 31.10.2003, lk 1). a) Erandina direktiivi 94/63/EÜ artiklist 3 ja I lisast ei kohaldata terminalides olevaid hoidlaid käsitlevaid nõudeid Bulgaarias: - kuni 31. detsembrini 2007 kuue terminali hoidlate suhtes 6 terminalis, mille läbilaskvus on üle 25000 tonni aastas, kuid väiksem kui 50000 tonni aastas või sellega võrdne; - kuni 31. detsembrini 2009 19 terminali hoidlate suhtes, mille läbilaskvus on väiksem kui 25000 tonni aastas või sellega võrdne,. b) Erandina direktiivi 94/63/EÜ artiklist 4 ja II lisast ei kohaldata terminalides olevate teisaldatavate mahutite laadimist ja tühjendamist käsitlevaid nõudeid Bulgaarias: - kuni 31. detsembrini 2007 12 teenindusjaama suhtes, mille läbilaskvus on üle 25000 tonni aastas, kuid väiksem kui 150000 tonni aastas või sellega võrdne; - kuni 31. detsembrini 2009 29 terminali suhtes, mille läbilaskvus on väiksem kui 25000 tonni aastas või sellega võrdne. c) Erandina direktiivi 94/63/EÜ artiklist 5 ei kohaldata terminalides olevaid teisaldatavaid mahuteid käsitlevaid nõudeid Bulgaarias: - kuni 31. detsembrini 2007 50 paakauto suhtes; - kuni 31. detsembrini 2009 veel 466 paakauto suhtes. d) Erandina direktiivi 94/63/EÜ artiklist 6 ja III lisast ei kohaldata teenindusjaamades olevate hoidlate laadimist käsitlevaid nõudeid Bulgaarias: - kuni 31. detsembrini 2007 355 teenindusjaama suhtes, mille läbilaskvus on suurem kui 500 m3 aastas, kuid väiksem kui 1000 m3 aastas või sellega võrdne; - kuni 31. detsembrini 2009 653 teenindusjaama suhtes, mille läbilaskvus on kuni 500 m3 aastas või sellega võrdne. 2. 31999 L 0032: nõukogu direktiiv 1999/32/EÜ, 26. aprill 1999, mis käsitleb väävlisisalduse vähendamist teatavates vedelkütustes ja millega muudetakse direktiivi 93/12/EMÜ (EÜT L 121, 11.5.1999, lk 13), muudetud järgmise aktiga: - 32003 R 1882: Euroopa Parlamendi ja nõukogu määrus (EÜ) nr 1882/2003, 29.9.2003 (ELT L 284, 31.10.2003, lk 1). a) Erandina direktiivi 1999/32/EÜ artikli 3 lõikest 1 ei kehti Bulgaarias kohaliku tarbimise osas kuni 31. detsembrini 2011 raskete kütteõlide väävlisisaldust käsitlevad nõuded. Üleminekuperioodil ei tohi väävlisisaldus ületada 3,00 % massist. b) Erandina direktiivi 1999/32/EÜ artikli 4 lõikest 1 ei kehti Bulgaarias kohaliku tarbimise osas kuni 31. detsembrini 2009 gaasiõlide väävlisisaldust käsitlevad nõuded. Üleminekuperioodil ei tohi väävlisisaldus ületada 0,20 % massist. --------------------------------------------------
Akt Bulgaaria Vabariigi ja Rumeenia ühinemistingimuste ja Euroopa Liidu aluslepingutesse tehtavate muudatuste kohta - NELJAS OSA: AJUTISED SÄTTED - III JAOTIS:RAHANDUSSÄTTED - Artikkel 34



Euroopa Liidu Teataja L 157 , 21/06/2005 Lk 0215 - 0215



Artikkel 34 1. Lisaks ühinemiskuupäeval jõus olevatele maaelu arengut käsitlevatele määrustele kohaldatakse ajavahemikul 2007—2009 Bulgaaria ja Rumeenia suhtes VIII lisa I kuni III jaotise sätteid ning kogu ajavahemikul 2007—2013 teostatavate programmide vältel kohaldatakse Bulgaaria ja Rumeenia suhtes VIII lisa IV jaotises sätestatud rahandusalaseid erisätteid. 2. Ilma et see piiraks tulevasi poliitikat käsitlevaid otsuseid, on Bulgaariale ja Rumeeniale kolmeaastasel ajavahemikul 2007—2009 Euroopa Põllumajanduse Arendus- ja Tagatisfondi tagatisrahastust maaelu arenguks eraldatavad kulukohustuste assigneeringud 3041 miljonit eurot (2004. aasta hindades). 3. Vajaduse korral võetakse VIII lisa sätete kohaldamiseks vajalikud rakenduseeskirjad vastu määruse (EÜ) nr 1260/1999 artikli 50 lõikes 2 sätestatud korras. 4. Vajaduse korral teeb nõukogu komisjoni ettepaneku põhjal ja pärast konsulteerimist Euroopa Parlamendiga kvalifitseeritud häälteenamusega kohandused VIII lisa sätetes, et tagada ühtsus maaelu arengut käsitlevate määrustega. --------------------------------------------------
Akt Bulgaaria Vabariigi ja Rumeenia ühinemistingimuste ja Euroopa Liidu aluslepingutesse tehtavate muudatuste kohta - NELJAS OSA: AJUTISED SÄTTED - IV JAOTIS:MUUD SÄTTED - Artikkel 42



Euroopa Liidu Teataja L 157 , 21/06/2005 Lk 0217 - 0217



Artikkel 42 Kui on vaja üleminekumeetmeid, et hõlbustada Bulgaaria ja Rumeenia üleminekut praeguselt korralt korrale, mis tuleneb ühenduse veterinaar-, fütosanitaar- ja toidu ohutuse eeskirjade kohaldamisest, võtab need meetmed vastu komisjon, järgides kohaldavates õigusaktides kindlaksmääratud menetlust. Neid meetmeid võidakse võtta ja kohaldada kolme ühinemisjärgse aasta jooksul. --------------------------------------------------
Akt Bulgaaria Vabariigi ja Rumeenia ühinemistingimuste ja Euroopa Liidu aluslepingutesse tehtavate muudatuste kohta - V lisa liide



Euroopa Liidu Teataja L 157 , 21/06/2005 Lk 0277 - 0277



V LISA liide Olemasolevate abimeetmete nimekiri, millele on osutatud V lisa 2. peatükis sätestatud olemasoleva abi mehhanismi punkti 1 alapunktis b Märkus: Käesolevas liites loetletud abimeetmeid peetakse V lisa 2. peatükis sätestatud olemasoleva abi mehhanismi tähenduses olemasolevaks abiks ainult juhul, kui need jäävad selle abi mehhanismi esimese lõigu reguleerimisalasse. Nr | Nimi (originaalkeeles) | Kuupäev, millal siseriiklik riigiabi järelevalveasutus on selle heaks kiitnud | Kestus | Liik-mes-riik | Nr | Aasta | BG | 1 | 2004 | Предоговаряне на задълженията към държавата, възникнали по реда на Закона за уреждане на необслужваните кредити, договорени до 31.12.1990 г. със "Силома" АД, гр.Силистра, чрез удължаване на срока на изплащане на главницата за срок от 15 години | 29.7.2004 | 2004-2018 | BG | 2 | 2004 | Средства за компенсиране от държавния бюджет на доказания от "Български пощи" ЕАД дефицит от изпълнението на универсалната пощенска услуга | 18.11.2004 | 31.12.2010 | BG | 3 | 2004 | Целево финансиране на дейността на Българската телеграфна агенция- направление "Информационно обслужване" | 16.12.2003 | 31.12.2010 | --------------------------------------------------
Bulgaaria Vabariigi ja Rumeenia Euroopa Liitu vastuvõtmise tingimusi ja korda käsitlev protokoll - NELJAS OSA: AJUTISED SÄTTED - IV JAOTIS:MUUD SÄTTED - Artikkel 40



Euroopa Liidu Teataja L 157 , 21/06/2005 Lk 0042 - 0042



Artikkel 40 Selleks et mitte takistada siseturu häireteta toimimist, ei või Bulgaaria ja Rumeenia siseriiklike eeskirjade rakendamine VI ja VII lisas osutatud üleminekuperioodi jooksul kaasa tuua liikmesriikide vahelist piirikontrolli. --------------------------------------------------
3. KAPITALI VABA LIIKUMINE

Euroopa põhiseaduse leping

1. Olenemata Euroopa põhiseaduse lepingu järgsetest kohustustest võib Rumeenia viie aasta jooksul alates ühinemiskuupäevast jätta kehtima ühinemislepingu allakirjutamise ajal kehtinud õigusaktidega sätestatud piirangud lisaeluaseme jaoks maa omandamise suhtes liikmesriikide kodanike poolt või Euroopa Majanduspiirkonna (EMP) lepingu osalisriikide kodanike poolt, kes ei ela Rumeenias, ja teise liikmesriigi või EMP lepingu osalisriigi seaduste alusel asutatud äriühingute poolt, mis ei ole asutatud Rumeenia territooriumil ega oma seal filiaali või esindust.

Liikmesriikide kodanike ja Euroopa Majanduspiirkonna lepingu osalisriikide kodanike suhtes, kes Rumeenias seaduslikult elavad, ei kohaldata eelmise lõigu sätted ega muid eeskirju ja menetlusi kui need, mida kohaldatakse Rumeenia kodanike suhtes.

2. Olenemata Euroopa põhiseaduse lepingu järgsetest kohustustest võib Rumeenia seitsme aasta jooksul alates ühinemiskuupäevast jätta kehtima ühinemislepingu allakirjutamise ajal kehtinud õigusaktidega sätestatud piirangud põllumajandusmaa, metsa ja metsamaa omandamise suhtes liikmesriikide kodanike poolt, Euroopa Majanduspiirkonna (EMP) lepingu osalisriikide kodanike poolt ning teise liikmesriigi või EMP lepingu osalisriigi seaduste alusel asutatud äriühingute poolt, kes ei ole Rumeenias asutatud ega registrisse kantud. Ühelgi juhul ei või liikmesriigi kodanikku kohelda põllumajandusmaa, metsa ja metsamaa omandamise osas vähem soodsalt kui ühinemislepingule allakirjutamise kuupäeval või piiravamalt kui kolmanda riigi kodanikku.

Talupidajate suhtes, kes on teise liikmesriigi kodanikud ning kes soovivad alustada tegevust Rumeenias ja seal elada, ei kohaldata eelmise lõigu sätted ega muid menetlusi kui need, mida kohaldatakse Rumeenia kodanike suhtes.

Kolmandal ühinemisjärgsel aastal korraldatakse kõnealuste üleminekumeetmete üldläbivaatus. Selleks esitab komisjon nõukogule aruande. Nõukogu võib ühehäälselt ja komisjoni ettepaneku põhjal otsustada lühendada esimeses lõigus osutatud üleminekuperioodi või selle lõpetada.

--------------------------------------------------
Bulgaaria Vabariigi ja Rumeenia Euroopa Liitu vastuvõtmise tingimusi ja korda käsitlev protokoll - VI lisa:Protokolli artiklis 20 osutatud nimekiri: üleminekumeetmed - Bulgaaria - 10.Keskkond - C.Vee kvaliteet



Euroopa Liidu Teataja L 157 , 21/06/2005 Lk 0124 - 0124



C. VEE KVALITEET 31991 L 271: nõukogu direktiiv 91/271/EMÜ, 21. mai 1991, asulareovee puhastamise kohta (EÜT L 135, 30.5.1991, lk 40); viimati muudetud järgmise aktiga: - 32003 R 1882: Euroopa Parlamendi ja nõukogu määrus (EÜ) nr 1882/2003, 29.9.2003 (ELT L 284, 31.10.2003, lk 1). Erandina direktiivi 91/271/EMÜ artiklitest 3 ja 4 ning artikli 5 lõikest 2 ei kohaldata asulareovee kogumissüsteeme ja puhastamist käsitlevaid nõudeid Bulgaarias täielikult kuni 31. detsembrini 2014 vastavalt järgmisele vahe-eesmärgile: - 31. detsembriks 2010 tagatakse direktiivi täitmine reoveekogumisaladel, mille reostuskoormus on üle 10000 inimekvivalendi. --------------------------------------------------
Bulgaaria Vabariigi ja Rumeenia Euroopa Liitu vastuvõtmise tingimusi ja korda käsitlev protokoll - III lisa:Protokolli artiklis 16 osutatud nimekiri: institutsioonide poolt vastuvõetud aktide kohandused - 1.Äriühinguõigus - Tööstusomandi õigused - I.Ühenduse kaubamärk



Euroopa Liidu Teataja L 157 , 21/06/2005 Lk 0056 - 0056



I. ÜHENDUSE KAUBAMÄRK 31994 R 0040: nõukogu määrus (EÜ) nr 40/94, 20. detsember 1993, ühenduse kaubamärgi kohta (EÜT L 11, 14.1.1994, lk 1); muudetud järgmiste aktidega: - 31994 R 3288: nõukogu määrus (EÜ) nr 3288/94, 22.12.1994 (EÜT L 349, 31.12.1994, lk 83), - 32003 R 0807: nõukogu määrus (EÜ) nr 807/2003, 14.4.2003 (ELT L 122, 16.5.2003, lk 36), - 12003 T: ühinemistingimusi ja aluslepingute muudatusi käsitlev akt — Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemine (ELT L 236, 23.9.2003, lk 33), - 32003 R 1653: nõukogu määrus (EÜ) nr 1653/2003, 18.6.2003 (ELT L 245, 29.9.2003, lk 36), - 32003 R 1992: nõukogu määrus (EÜ) nr 1992/2003, 27.10.2003 (ELT L 296, 14.11.2003, lk 1), - 32004 R 0422: nõukogu määrus (EÜ) nr 422/2004, 19.2.2004 (ELT L 70, 9.3.2004, lk 1). Artikli 159a lõige 1 asendatakse järgmisega: "1. Alates Bulgaaria, Tšehhi Vabariigi, Eesti, Küprose, Läti, Leedu, Ungari, Malta, Poola, Rumeenia, Sloveenia ja Slovakkia (edaspidi "uued liikmesriigid/uus liikmesriik") ühinemise kuupäevast laiendatakse enne ühinemiskuupäeva käesoleva määruse alusel registreeritud või taotletud ühenduse kaubamärki nimetatud riikide territooriumile, nii et sellel on kogu ühenduses ühesugune toime." --------------------------------------------------
Lõppakt - II.Deklaratsioonid - D.Bulgaaria Vabariigi deklaratsioon: - 7.Bulgaaria Vabariigi deklaratsioon slaavi tähestiku kasutamise kohta Euroopa Liidus



Euroopa Liidu Teataja L 157 , 21/06/2005 Lk 0392 - 0392



7. Bulgaaria Vabariigi deklaratsioon slaavi tähestiku kasutamise kohta Euroopa Liidus Bulgaaria keele tunnustamisega asutamislepingute autentse keelena ning Euroopa Liidu institutsioonides kasutatava ametliku ja töökeelena saab slaavi tähestikust üks kolmest Euroopa Liidus ametlikult kasutusel olevast tähestikust. Slaavi tähestik, mis on Euroopa kultuuripärandi oluline osa, kujutab endast Bulgaaria eriomast panust liidu keelelisse ja kultuurilisse mitmekesisusse. --------------------------------------------------